Xeral

O Commander é unha ferramenta útil para o seu computador. Ten vostede á súa disposición unha gran variedade de comandos para xestionar arquivos, directorios e unidades lóxicas.

Agradecemos por unha parte o interese e a axuda prestados por  A. Santamarina Fernández e pola outra a traducción realizada por Xosé Manuel Pérez Sardiña.

Información principal:

Arquivo

Disco

Ver

Comandos

Opcións

Esquerda

Dereita

Teclas da axuda

Busca rápida

Copyright (c) 1994-2001, Emil Fickel


Arquivo

Operacións con arquivos.

Menú de usuario

Este comando úsase para confeccionar un menú personalizado que lle serve ó usuario para executar unha serie de programas.

Executar

Se ten seleccionado un programa executable, pode inicialo directamente cun dobre-clic do botón esquerdo do rato, ou premendo intro despois de selecciona-lo arquivo.

Con esta opción, pode executar un programa externo ó mesmo tempo que se executa o Commander ou buscar un novo programa.

Editar

Edita/carga o arquivo escollido no editor de texto.

O Commander inclúe un editor de seu, moi rápido.

Copiar

O comando Copiar permítelle copiar arquivos e directorios.

Pode emprega-los caracteres baleiros (* para un grupo de caracteres e ? para un) nos nomes de arquivo/directorio.

Se escolle "usa-lo botón dereito para arrastrar e pousar", do menú Opcións-Configuración, pode copiar deste xeito un ou máis arquivo(s) e/ou directorio(s).

Tamén dispón dun filtro personalizable.

Mover

Este comando permítelle mover arquivos e directorios.

Pode emprega-los caracteres baleiros nos nomes de arquivo/directorio.

Ademais tamén pode mover e renomear a un tempo con este comando.

Se a unidade de destino é a mesma unidade lóxica cá de partida, esta operación farase axiña: soamente cambian as referencias (non os datos físicos).

Renomear

Este comando permítelle renomear arquivos e directorios.

Pode emprega-los caracteres baleiros para os nomes de arquivo/directorio.

Crear un Directorio

Este comando permítelle crear un novo directorio.

O novo directorio non debe ser un subdirectorio do directorio activo.

É posible crear directamente un directorio nunha unidade nova.

O Commander permítelle crear un grupo enteiro de subdirectorios cun sinxelo clic do rato.  Para crear máis dun subdirectorio:

Escolla a unidade de destino/directorio; calque na icona de Crear un Directorio ou prema a tecla F7; teclee nel os nomes dos seus subdirectorios separados por barras inversas (\), por exemplo, abc\efg\hi\jk, e logo prema INTRO.

O Commander xa crea tódolos directorios.

Eliminar

Este comando permítelle eliminar arquivos e directorios. Eliminaranse tódolos arquivos e/ou directorios marcados ou escollidos.

Imprimir

Úsase para imprimir arquivos.

Seleccionar

Seleccionar e deseleccionar un grupo de arquivos e directorios.

Seleccionar un grupo

Selecciona tódolos arquivos filtrados.

Deseleccionar un grupo

Deselecciona tódolos arquivos filtrados.

Inverte-la selección

Inverte a selección actual substituíndo os arquivos marcados polos arquivos non marcados.

Restituí-la selección

Restitúe a selección despois de copiar, renomear ou realizar outra función.

Saír

Sae do Commander.


Disco

Operacións cos discos.

Formatear un Disco

Formatea un disco lóxico.

Información do Disco

Amosa información sobre o disco seleccionado.

Escoller Unidade

Cambia a unidade escollida.


Ver

Use o menú Ver para personaliza-la interface do Commander.

Historia

Este comando amosa unha relación dos últimos directorios visitados na sesión actual do Commander e (opcionalmente) os directorios gardados en sesións anteriores.

Cada directorio só se almacenará unha vez; os vellos suprimiranse.

Para volver dende a lista a un directorio xa visitado, hai que  escollelo primeiro e logo preme-lo botón do lóstrego.

Pode suprimir directorios dende a lista, seleccionándoos e premendo o botón da "goma de borrar".

Directorios Preferidos

Este comando activa unha lista cos directorios preferidos que se almacenaron e gardaron en sesións anteriores.

Gabeta

A Gabeta é un lugar para almacenar temporalmente as referencias detalladas dos directorios que lle cumpra manipular máis tarde.

Barra de ferramentas

A Barra de ferramentas pódese agachar ou mostrar.

Barra de Discos

A Barra de Discos pódese agachar ou mostrar.

Barra de estado

A Barra de estado pódese agachar ou mostrar.

A Barra de estado proporciona a seguinte información: o directorio/arquivo actuais, a cantidade de espacio libre na unidade, a configuración dos paneis esquerdo e dereito, data e hora.  Pode amosar un menú de contexto co botón dereito do rato ou activa-lo menú para arquivos, para o panel esquerdo ou dereito, ou un dos menús específicos. Por exemplo se usa o menú de contexto e pon o punteiro do rato sobre o campo da hora, pode modifica-la configuración da data e maila hora do computador.

A barra de estado admite tipos de letra diferentes.

Barra de Comandos

Ten a posibilidade de amosar ou oculta-la barra de comandos.


Comandos

O Commander permite a través deste menú acceder ós seguintes comandos:

Buscar

Este comando busca arquivos na(s) unidade(s) escollida(s). Pode buscar arquivos polo nome ou por conteren un texto concreto.

Os caracteres baleiros (metacaracteres) nun nome de arquivo funcionan do seguinte xeito:

Unha marca de interrogación (?) substitúe calquera carácter.

Un asterisco (*) substitúe os caracteres que faltan do nome ou extensión dun arquivo.

Un punto (.) equivale a todos "*.*"

Data e Hora

Úsase para cambia-la configuración da data e/ou hora do computador.

Intercambia-los paneis

Este comando cambia a posición dos dous paneis co que o esquerdo aparece no canto do dereito e o dereito no canto do esquerdo.

Esquerda = Dereita

Iguala o directorio do panel inactivo co do activo.

Comparar directorios

Este comando compara os contidos dos directorios despregados nos dous paneis e marca as súas diferencias.

Calcula-lo espacio ocupado

Calcula o espacio ocupado polos arquivos marcados, incluídos os seus subdirectorios.

Se non hai ningún arquivo escollido, calcúlase o espacio ocupado polo arquivo ou directorio que estea debaixo da barra do cursor.

Ademais, o tamaño do arquivo redondéase ó do conxunto do directorio de orixe e de destino, para determina-lo espacio requirido.

Non considera o espacio ocupado pola propia información do directorio.

Aborta-lo Proceso

Use esta opción para envia-la excepción "ABORTA-LO PROCESO" a outro proceso ou grupo de procesos. A acción por defecto do sistema é rematar cada un dos procesos.

Cerra-lo sistema

CSe cerra o seu sistema pode preserva-lo seu escritorio antes de apagalo.

Coidado: Podería perder información se apaga o seu computador sen cerra-lo seu sistema. Comprobe que tódalas sesións teñen gardada a información antes de cerra-lo sistema.


Opcións

Os items deste menú despregable permitiranlle axustar varias opcións do Commander.

Personaliza-la Barra de Ferramentas

Use esta opción para cambia-los botóns na barra de ferramentas. Pode engadir, eliminar ou mover novos botóns dende a lista da esquerda.  Ademais pode mostrar ou agacha-la barra de ferramentas.

Tamén é opcional o tamaño dos Botóns, que pode ser pequeno ou grande.

Tipos de letra

Use o cadro de diálogo estándar para cambia-los tipos de letra dos paneis.

Cor

Esta opción permítelle modifica-las cores do Commander.

Para usa-las cores definidas, deberá escoller unha cor dende a paleta, na lista do panel de diálogo.

Unha área de exemplo mostra a cor escollida.

Configuración

Este cadro de diálogo permítelle arrombar varias opcións, incluída a composición dos paneis, o botón dereito do rato, Configuracións de Copiar/Mover, etc.

A opción de Confirmacións determina o nivel de seguridade que vostede desexe nas operacións con arquivos.

A opción "Copiar só arquivos máis recentes" fai que o Commander copie ou mova as versións máis recentes dos arquivos xa presentes no directorio de destino.

Editor

Esta opción permítelle seleccionar un editor externo, no canto de usa-lo editor propio do Commander.

Para editar un arquivo, escolla o arquivo e prema F4 ou seleccione o menú Edición.

Lingua

Commander ten varios módulos diferentes de lingua.

Para instalar un módulo, copie o arquivo EFCWxxx.DLL (no que xxx representa a abreviatura da lingua) e o arquivo EFCWxxx.HLP que se atopa dentro do mesmo directorio có executable do Commander (EFCW.EXE). Despois seleccione este menú e cambie a lingua.

Os módulos instalados aparecerán nun cadro-lista.

Pode executar a un tempo dúas ventás diferentes do Commander con cadansúa lingua.

Nota.-  O Commander actual entra en conflicto con versións anteriores se se executan á vez.

Menú do usuario

Use esta opción para definir unha personalización completa do menú que lle permita executar determinados programas.

Manexo de parámetros:

*.*	Nome do arquivo con extensión

*.	Nome do arquivo sen extensión

*:	Letra da unidade actual

*\	Directorio actual

*/	Directorio de destino

**	Engada un "*" na liña de parámetros

Exemplos:

- WinDiff para comparar directorios:  *\ */

- WinDiff para comparar arquivos:  *\\*.* */\*.*

Garda-la configuración

Esta opción conserva as escollas actuais para que aparezan en sesións futuras do Commander.


Esquerda

Esquerda/Dereita

O menú Esquerda (Dereita) permítelle cambia-lo panel Esquerdo.

Pode saltar ó panel Dereito co Tabulador.

Breve

Mostra os directorios/arquivos en unha ou máis columnas, só por nome.

Detallada

Mostra unha columna con tódolos arquivos nun directorio, a canda o tamaño, data, hora e atributos.

Mostra/Agacha

Mostra ou agacha o panel esquerdo.

Ordenar

Ordena os arquivos que se mostran nun directorio.

Por Nome

Ordena os arquivos alfabeticamente polo nome.

Por Extensión

Ordena os arquivos alfabeticamente pola extensión.

Por Data

Ordena os arquivos pola data.

Por Tamaño

Ordena os arquivos por tamaño, primeiro vai o arquivo máis grande.

Os arquivos co mesmo tamaño ordénanse alfabeticamente.

Sen ordenar

Mostra os arquivos segundo a orde que teñen no disco.

Orde inversa

Mostra os arquivos na orde inversa.

Reler

Esta opción permítelle rele-la unidade seleccionada.

Unidade

Este menú ítem permítelle cambia-las unidades nos paneis.


Teclas da axuda

 F2	Menú do usuario

 F3	Ver un arquivo

 F4	Editar un arquivo

 F5	Copiar arquivos e directorios

 F6	Mover arquivos e directorios

 F7	Crear un novo directorio

 F8	Eliminar arquivos e directorios

 F9	Gabeta

 F10	Saír

 Alt F1	Cambia-la unidade no panel da esquerda

 Alt F2	Cambia-la unidade no panel da dereita

 Alt F7	Buscar arquivos no disco actual

 Alt F8	Historia

  Alt Q	Busca rápida

 Ctrl F1	Activar/Desactiva-lo panel esquerdo

 Ctrl F2	Activar/Desactiva-lo panel dereito

 Ctrl F3	Ordena-los arquivos polo nome

 Ctrl F4	Ordena-los arquivos pola extensión

 Ctrl F5	Ordena-los arquivos pola data

 Ctrl F6	Ordena-los arquivos polo tamaño

 Ctrl F7	Mostra-los arquivos segundo a orde que teñen no disco

 Ctrl F9	Directorios preferidos

 Ctrl C	Compara-lo contido dos directorios

 Ctrl E	Iguala-lo panel esquerdo ó dereito

 Ctrl H	Mostra-los arquivos ocultos

 Ctrl Q	Inicia-la Busca Rápida

 Ctrl R	Rele-los directorios esquerdo e dereito

 Ctrl S	Calcula-lo espacio ocupado pola selección

 Ctrl U	Intercambia-la posición dos dous paneis

 Maiús F2	Executar un programa externo

 Maiús F4	Inicia-lo editor cun arquivo novo

 Maiús F6	Renomear arquivos e directorios

 Maiús F9	Garda-las configuracións actuais

Ctrl+Alt+Letra	Busca rápida no directorio actual

Ctrl+Intro	Copia-la selección (co seu directorio) na barra de comandos

Ctrl+Intro+Maiús	Copia-la selección (sen o seu directorio) na barra de comandos

Ctrl+Inicio	Ir ó directorio raíz

Ctrl+\	Ir ó directorio raíz

Ctrl+RePá	Ir ó directorio superior

Maiús+Esquerda	Ir ó directorio superior

Ctrl+AvPá	Cambiar de directorio

Maiús+Dereita	Cambiar de directorio

Ctrl+Tab	Cambiar dos paneis para a Barra de Comandos

Ctrl+Espacio	Chama-lo cadro de diálogo do Filtro

Maiús+Impr	Imprimi-lo arquivo seleccionado


Busca rápida

Busca arquivos dende un directorio escollido.

Pulse Alt+Q e o cadro de diálogo da busca rápida aparecerá sobre o botón da ventá do Commander.

Escriba unha ou máis letras do nome de arquivo que queira buscar. Se a letra coincide coa dun nome de arquivo, a ventá en uso moverase automaticamente para este arquivo.  Para seguir buscando prema Ctrl+Intro.

Prema Intro para garda-la selección atopada ou prema Esc se desexa restituí-la vella selección.